Kamenický, Ladislav, poslanec NR SR (2020-04-01):
Dobrý deň. Vážené dámy, vážení páni, tak ja by som ešte chcel vystúpiť za klub k tomuto zákonu. Ja najprv by som všeobecne povedal, že sú tam opatrenia, ktoré vítam a nebudem kritický k tomu, čo si myslím, že ukáže prax, teda či a v akom rozsahu sa dá realizovať. Za mňa, za mňa v podstate, samozrejme, sme v prvom čítaní, čiže ešte na výbore budeme mať priestor na nejaké detailné otázky a ktoré budem klásť. Ja som si niektoré veci vyjasňoval z hľadiska, z hľadiska. Na stránke ministerstva financií som našiel jeden bod, ktorý by som chcel, aby pán minister objasnil. Bolo tam, že počas trvania pandémie sa upúšťa zo strany subjektov územnej samosprávy dodržiavať lehoty. To sa týka systému RISSAM. Vypadlo to zo zákona. Neviem teda, či to tam už nie je, čo ja schvaľujem. Takže, takže ani k tomuto nebudem mať zásadnú pripomienku, ak to v zákone momentálne sa nenachádza, nakoľko dáta samozrejme ministerstvo financií potrebuje a potrebuje sa vyjadrovať aj, alebo teda sledovať vzhľadom na to, že uvoľňujete tie podmienky aj pre samosprávy k tomu, ako samosprávy hospodária a akým spôsobom sa presúvajú zdroje a akým spôsobom sa vynakladajú zdroje. To bol úvod k tomu môjmu vystúpeniu. Chcel by som ale povedať všeobecne. Ja som očakával, že dnes namiesto tohto zákona tu bude, budeme sa baviť o úplne zásadných veciach, ktoré sú potrebné pre slovenskú ekonomiku. Vy ste predstavili tesne pred reláciami ešte v nedeľu balík tzv. prvá pomoc pre firmy a SZČO, kde ste predstavili sedem opatrení, ktoré akosi nejak naplnenie teda nevidím, akým spôsobom a kedy sa bude napĺňať. Nevieme, aký bude obsah napriek tomu, že boli predstavené nejaké opatrenia, ale detaily zatiaľ nepoznáme. Tak ako sme my za stranu SMER – sociálna demokracia, vystupujem za klub, tak chcem povedať, samozrejme, že my budeme podporovať riešenie aj pre veľkých zamestnávateľov vzhľadom na to, že na tieto veľké firmy je naviazaný veľký počet malých a stredných firiem a ide nám, samozrejme, o tých zamestnancov, aby neprišli o prácu. Ja by som práve očakával, že dnes sa budeme baviť o takýchto nejakých zásadných ekonomických veciach, ktoré by pomohli ukľudniť tú situáciu. Vidíte, čo momentálne aj aká veľká kritika sa strhla zo strany zamestnávateľov, nevraviac o tom, že dnes takisto sme tu rozoberali Zákonník práce a proste ten dialóg tu viazne. Na jednej strane počul som vyjadrenia pána ministra hospodárstva, ktorý hovorí, že však odborárov nepotrebujeme. Na druhej strane by som povedal, že ak sa nebudete baviť s týmito organizáciami, ak sa nebudete baviť so zamestnávateľmi dostatočne detailne, tak si práve naťahujete ten čas, ktorý je momentálne veľmi dôležitý. Ja hovorím, kto rýchlo dáva, dvakrát dáva, a tak isto rozsah opatrení musí byť nastavený tak, aby ten, v podstate tá ekonomická situácia sa ukľudnila. Vy keď to nastavíte moc veľmi vlažne, tak, samozrejme, tie reakcie potom neukľudnia situáciu a má to neblahé následky. Ja počúvam rôzne, rôzne vyhlásenia aj premiéra tejto krajiny o rôznych blackoutoch. A ja si nemyslím, že toto je niečo, čo pomôže stabilizovať a ukľudniť aj finančné trhy, aj celkovú situáciu a skutočne nemôžme, nemôžme riadiť krajinu marketingovo. To nie je o tom, že niečo vyhlásim, potom poviem, že urobíme prieskum, potom národ rozhodne v nejakom prieskume a my to zavedieme a všetci budú spokojní. Takto, takto vládnutie a takto riadenie krajiny proste nefunguje a mám voči tomu veľkú výhradu. Čiže treba, myslím si, že prišli sme sem dnes, my prídeme ako opozičná strana kedykoľvek, keď bude treba, aby sme prijali zákony, ale mám pocit, že trošku tu viaznu priority. Miesto toho, aby sme tu riešili zásadné ekonomické veci, riešime tu telekomunikačný zákon, ktorý my sme podrobili veľkej kritike. Odsúhlasili sme vám školský zákon, odsúhlasili sme sociálne opatrenia a tak isto, čo sa týka tohto zákona, ktorý máme na stole, ja zatiaľ nevidím nejaký zásadný problém v tom, aby sme vám ho neodsúhlasili. Ale jedným dychom dodávam, čakal som, že tu dnes budeme riešiť oveľa vážnejšie veci, ako sú posuny termínov. Aj tie sú potrebné. Tak isto tento zákon hovorí aj o, umožňuje teda čerpanie malých, malých úverov pre podnikateľov, ktorí mimochodom, keď som odchádzal z ministerstva financií, už bol na stole, kde teda to bolo treba nejak legislatívne doriešiť, máme to tu. Len viete, pre tých podnikateľov je veľmi dôležité, ako rýchlo tie podnikateľské úvery dostanú, nakoľko dnes sa nachádzajú na pokraji toho, že rozhodujú sa, či zavrú daný podnik alebo dané podnikanie, alebo ešte budú ďalej pokračovať. To má samozrejme neblahý dopad na zamestnancov, celkovo, celkovo na ekonomickú výkonnosť krajiny. Myslím si, že tak ako aj okolité krajiny sa zamýšľali nad tým, ako to spraviť, stále hovorím, netreba možno vymýšľať desiatky opatrení, treba urobiť tri, štyri zásadné opatrenia, ktoré tú situáciu ukľudnia. Viem, že to nie je jednoduché, ale, ale my sme už dali nejaké návody. Samozrejme, my sme pripravení s vami rokovať, ak bude zvolaná tripartita a budete, budeme prizvaní ako zástupcovia opozície. Vždycky sme aj my prizývali zástupcov opozície na takéto rokovania, tak radi sa pripojíme do debaty. Stále mi chýba riešenie. Takisto je tu komunikované predsedom parlamentu to, že sa idú odkladať úverové splátky a že rokovania s bankami. Ja neviem, kto už vedie tie rokovania s bankami, či ich vedie pán predseda parlamentu alebo vy, pán minister, alebo predseda vlády, alebo kto, ale doteraz nikto nepočul, ako a akým spôsobom sa budú odkladať úvery, splátky úverov, ako sa budú odkladať splátky lízingov a neviem o žiadnej nejakej zásadnej dohode s bankami. Je dôležité podľa mňa dohodnúť to, aby, aby neboli žiadne zásahy, teda čo sa týka napríklad pri neplatení hypoték, aby ľudia neboli zapisovaní do rôznych registrov, nakoľko viete, že napíše sa tam, že takým malým, že toto je korona poznámka, ale je jasné, že akonáhle v budúcnosti takýto človek bude dostávať úver, tak sa bude prihliadať aj na to, že v dobe korony nemal dostatočnú finančnú rezervu napriek tomu, že pravidelne tú splátku zo svojho platu platil a v podstate bol excelentným zákazníkom danej banky. Čo sa týka, čo sa týka tohto návrhu zákona, zatiaľ hovorím, myslím si, že môžem hovoriť za stranu, za klub strany SMER – sociálna demokracia, ak nevzniknú nejaké zásadné pripomienky, nakoľko na tento návrh sme mali, poviem otvorene, ja som ho dostal možno o pol jedenástej dnes, strašne málo času. Ale nebudem to kritizovať napriek tomu, že, lebo viem, aká je situácia. Ale ak tu prídu nejaké zásadnejšie zákony, ktoré budú veľkého rozsahu a budú, budú obsahovať zásadné, zásadné dopady budú mať na ekonomiku, tak, samozrejme, bude potrebné mať dostatok času, aspoň jeden, jeden, dva dni na to, aby sme to ešte vedeli pozrieť, prípadne predložiť nejaké pozmeňujúce návrhy a podobne. Čiže chcel by som poprosiť, ak je niečo rozpracované, čím skôr to komunikujte, aby sme sa k tomu vedeli v dostatočnom predstihu vyjadriť. Za mňa asi toľko a chcem povedať, že všetky dobré zákony, ktoré, alebo návrhy, ktoré predložíte, sme pripravení podporiť. Ďakujem pekne.